open-index/open-wikipedia-markdown huggingface dataset:
Barbie Bones

**Barbie Bones** var et rockeband fra Bergen som eksisterte i perioden 1987 til 1993. Bandet startet under navnet Monalisa Overdrive, og ga ut to album før det ble oppløst. Under sitt første navn ga de ut EP-en *Shake Me Hip* i 1988. De skiftet deretter navn til Barbie Bones og ga i 1990 ut sitt første album *Brake For Nobody* på EMI. Platen ble gitt ut i store deler av verden, og bandet spilte konserter rundt i Europa og USA. Bandets andre album, *Death In The Rockinghorse Factory*, ble gitt ut i 1992 og førte til at bandet vant Spellemannprisen 1992 i klassen rock. Til tross for gode kritikker, oppnådde ingen av albumene de store salgstallene. Dette kombinert med problemer med oppfølgingen fra plateselskapet, førte til at bandet ble oppløst i 1993. Bandet har siden hatt enkelte gjenforeningskonserter, blant annet i forbindelse med en jubileumskonsert for utestedet Garage i Bergen i 2000 og på Nattjazz i 2006.

## Medlemmer
* Yngve Sætre: vokal
* Dag Igland: gitar
* Sveinung Igesund: tangenter
* Rune Kogstad: slagverk
* Geir Luedy Andersen: bass (-1989)
* Espen Lien: bass (1989–)

## Diskografi
* *[[Brake for Nobody]]* (EMI, 1990)
* *[[Death in the Rockinghorse Factory]]* (EMI, 1992)

## Referanser


## Eksterne lenker
* 
*  Biografi fra Norsk pop- og rockleksikon
*  Soga um Barbie Bones – Fritt etter minnet åt skalden Sveinung Leifson Igesund
Hellandshamn

**Hellandshamn** er en liten bygd ved Samfjorden i Ålesund kommune i Møre og Romsdal. Innbyggertallet ligger på omtrent 180-200 personer. Bygden blir på folkemunne bare kalt Helland.

## Geografi
Hellandshamn ligger fint til ute ved havet, med utsikt over Brattvåg, Lepsøy, Haramsøy, Flemsøy/Skuløy, Fjørtofta, Harøy, Dryna og Moldefjorden. Det tar litt over 10 minutter med bil å kjøre fra Hellandshamn til Brattvåg sentrum. Rett over Helland ligger Hellandshornet, et fjell som rager 882 moh.

## Referanser
Operasjon Karbala 1

**Operasjon Karbala 1**, eller **Det annet slaget om Mehran**, var under Irak-Iran-krigen var en iransk motoffensiv som varte fra 30. juni til 9. juli 1986 mot de irakiske styrkene som hadde erobret byen Mehran under slaget om Mehran i mai.

Irakerne hadde ikke besettet de høyere forsvarsposisjonene på de omkringliggende høydedragene og fjellpartiene, og fra en større høyde rykket de iranske styrkene ned på de lavliggende høydene omkring byen, som var bombardert med iranskproduserte kjemiske våpenmidler.

Overraskelsesmomentet, sammen med bruken av kjemiske våpen som de irakiske militære ikke tidligere var blitt utsatt for, førte til at forsvaret kollapset i og omkring byen. Byens forsvar var avhengig av taktisk støtte fra kamphelikoptre og jagerbombefly i det irakiske flyvåpenet. Det iranske flyvåpenet, med færre men bedre kampfly, hadde i juni vært meget aktivt med å utføre flyangrep på flybasene i det sørlige Irak. Den 16. juni var angrepene så intense at mange av luftbasene var fullstendig affektert. Det irakiske flyvåpenet var ikke i stand til å reagere raskt på anmodninger om hjelp fra Mehran.

Fire brigader i og omkring Mehran (25 000 til 30 000 mann i regionen) var så hardt medtatt at de måtte trekkes ut av kampene etter at Mehran hadde blitt evakuert under stor forvirring. Iranerne avanserte videre og tok fire nye høyder opptil 40 kilometer vestover på irakisk territorium. Saddam Hussein måtte hente inn reservestyrker fra det sørlige frontavsnittet omkring Basra for en stabilisering av frontlinjen vest for Mehran.

Husseins seier i mai ble forvandlet til nederlag, noe korpskommandanten, generalmajor Adin Tawfiq, måtte ta konsekvensene av. Tawfiq ble sendt til Bagdad i unåde, hvor han forsvant. Tawfiq hadde noe skyld i nederlaget fordi han ikke var opptatt av aktiv rekognosering eller patruljering fram til under tjue kilometer fra byen uten å ha observere begivenhetene på høydene og fjellene. Iranerne kunne lansere sine overraskelsesangrep meget nært på sine første objekter på veien mot Mehran.

Tapsrapporter som ble publisert etter kampenes opphør fra begge parter ble overdrevet. Irak hevdet å ha forårsaket et tap på 10 300 iranske døde og sårede og å ha tatt 1 303 til fange og Iran hevdet at irakerne hadde lidd et tap på 2 000 døde. Ifølge de reelle tallene hadde iranerne lavere tap enn irakerne, som hadde et tap på 3 100 døde, sårede og fanger hvorav 500 døde, 1 500 sårede og 1 100 tatt til fange.

## Kilder
* Lessons of Modern War, Anthony H. Cordesman og Abraham R. Wagner 1991 ISBN 0-8133-0955-7
* Iran-Iraq War in the Air 1980-1988, Tom Cooper og Frazad Bishop, 2000 ISBN 0-7643-1669-9

## Se også
*Liste over slag under Irak-Iran-krigen
Hellandshornet

**Hellandshornet** er et fjell i Ålesund kommune i Møre og Romsdal. Det har en høyde på 882 meter over havet. Ved foten av fjellet ligger på den ene siden bygda Hellandshamn, og på den andre Fannedalen.

## Referanser
Portrettet

**Portrettet** kan vise til følgende:

*Portrettet (Gogol), en fortelling fra 1835 av den ukrainsk-russiske forfatteren Nikolaj Gogol.
*Portrettet (Magritte), et maleri fra 1935 av den belgiske surrealisten René Magritte.
*Portrettet (film), en spillefilm fra 1954 regissert av Per Aabel.
Kara Monaco

**Kara Monaco** (født 26. februar 1983 i Lakeland, Florida) er en amerikansk modell. Hun ble Playmate of the Month i *[[Playboy]]*-magasinet i juni 2005. Hun var på forsiden  av juni 2006-nummeret i *Playboy* som Playmate of the Year 2006, den første PMOY på tre år som gjorde dette (den forrige var Dalene Kurtis i 2002).

## Opptreden i ''Playboy'' Special Edition-er
* *Playboy's *'Girls of Summer*** august 2004 (cover).
* ''Playboy's '''Girls with girls*** august/september 2004.
* *Playboy's *'Lingerie*** september/oktober 2004.
* ''Playboy's '''Nudes*** oktober 2004.

## Eksterne lenker
* 
* 
* 
* 2006 PMOY official site
* 
* Kara Monaco Playboy Covers at PBCovers.com
Bjørn Sand

**Bjørn Hjalmar Sand** (1928–2024) var en norsk komiker, tv- og radioprodusent, revyforfatter, manusforfatter og skuespiller. Han ble særlig kjent for sin rolle som Stutum, som var fast innringer i Totto Osvolds programmer på NRK radio fra 1972 til 1994. Sketsjene ble gitt ut på albumet *Stutum Speaking*, som vant Spellemannprisen 1973 i åpen klasse. Sand spilte også hovedrollen som Olav Femte i den absurde norske filmkomedien *[[Norske byggeklosser]]* fra 1972. 

## Bakgrunn og virke
Bjørn Sand startet sin karriere innen revy i 1950-årene og samarbeidet blant annet med Einar Schanke og Alfred Næss. Sammen med svigerfar Bias Bernhoft skrev han manus til flere norske filmkomedier i 1960- og 1970-årene, blant annet til *[[Operasjon Sjøsprøyt]]* og *[[Operasjon Løvsprett]]*. Sand skrev teksten til Chat Noirs familieforestilling *[[Davy Crockett]]* med melodier av Arne Bendiksen i 1966. Han sto for manus og regi på *[[To Norway, Home of Giants]]*, som var Norges bidrag til Festival Rose d'Or (fjernsynsunderholdningsfestivalen i Montreux). Som skuespiller spilte han blant annet i filmer som *[[Mannen som ikke kunne le]]* fra 1968 og *[[Norske byggeklosser]]* fra 1972.

Bjørn Sand var bror av skuespiller Rolf Sand og gift med tidligere skuespiller og innehaver av tobakksforretning, Unni Bernhoft (Sand). Han er faren til skuespilleren Simen Sand og TV-produsent Jon Ola Sand.

## Diskografi
### Album
* *[[Stutum Speaking]]* (1973)
* *[[Stutum 2]]* (1973)
* *[[Sommersafari og Waldorf]]* (1976)
* *[[Stutums verste!]]* (1995)

## Referanser


## Eksterne lenker
* 
*
Operasjon Karbala 2

**Operasjon Karbala 2** (31. august til tidlige september 1986) var en iransk offensiv i området omkring den strategisk viktige Haj Omran-dalen i irakisk Kurdistan under Irak-Iran-krigen.

Ved begynnelsen av offensiven som i starten var preget nattlige angrep, tok de iranske styrkene seg til Kordeman-høydene som raskt ble underlagt deres kontroll. 3. september hadde iranerne klart å erobre Marmand-fjellet og andre høyder i området omkring dalen Haj Omran. Irakerne med to spesialtrente bataljoner og sterk støtte av det irakiske flyvåpenet lansert en motoffensiv som raskt rev opp rekkene til de iranske forsvarerne.

Under avansementet hadde de iranske styrkene spredt seg over for stort område, og blitt desorganiserte som konsekvens av mangel på koordinasjon over de separate fremstøtene på den brede frontlinjen. Gjensidig støtte mellom enhetene var fraværende, og de måtte trekke seg tilbake med store tap. Iranerne mistet de fleste områdene de hadde tatt, med unntak av noen få, mindre landsbyer og veibruer.

Opplysningene om de deltagende enhetene under offensiven er uvanlig usikre, men vi vet at enhetene fra 28. Kurdistan divisjon og 64. Rezaiyeh divisjon samt enheter fra pasdaran og basij deltok på den iranske siden mot fem brigader i det irakiske 5. korps, som senere fikk forsterkninger som inkluderte 404. spesialstyrkebataljon og 102. republikanergardebataljon fra som var meget viktige under motoffensiven.

## Kilder
* *Lessons on Modern War Volume II: Iran-Iraq War*, Anthony H. Cordesman og Abraham R. Wagner, 1991, ISBN 0-8133-0955-7

## Se også
*Liste over slag under Irak-Iran-krigen
Stureplan

**Stureplan** er et torg i Stockholm på grensen mellom Norrmalm og Östermalm. Ved torget møtes Kungsgatan, Birger Jarlsgatan, Biblioteksgatan og Sturegatan.

Stureplan og området rundt er kjent for et hektisk natteliv med mange utesteder som retter seg mot betalingssterke kunder, deriblant barer som Spy Bar, Loge, The Plaxa Club, East og Sturecompagniet. Området rundt Stureplan er dessuten ansett som Stockholms og derved også Sveriges finanssenter. Dessuten ligger det mange eksklusive butikker i dette området.

## Referanser
Tegnérgatan

**Tegnérgatan** er en gate i Stockholm som løper i vest-østlig retning og ligger på grensen mellom Norrmalm og Vasastaden.
Steinar Hauge (professor)

**Steinar Hauge** (1914–1976) var en norsk veterinær og professor i næringsmiddelhygiene ved Norges veterinærhøgskole i Oslo fra 1953 til 1974.

Steinar Hauge spilte en dominerende rolle i utbyggingen av næringsmiddelkontrollen i Norge og i organiseringen av veterinærenes etterutdannelse innen hygienesektoren. Han nevnes som en viktig drivkraft i overføringen av ansvar og kontroll av næringsmidler til veterinærer. Loven om kontroll av næringsmidler fra 1933 hadde ingen føringer med hensyn til selve organiseringen av kontrollen. Det var legene som opprinnelig hadde det lokale ansvaret. I 1950-årene ble feltet for lokal kontroll overført til veterinærene.

Hauge var også en pådriver for nordisk samarbeid på fagfeltet. Han var den første som sikkert påviste bacillus cereus som årsak til matforgiftning hos mennesker (1950).
 Han fullførte studiene ved Norges veterinærhøgskole i 1941 og hørte til det første kullet som ble uteksaminert ved skolen.

Hauge ble utnevnt til ridder av St. Olavs Orden for fortjenstfullt vitenskapelig virke. Han mottok Deltagermedaljen med rosett og var ridder av Finlands hvite roses orden. Ridder av 1. kl. av Dannebrogordenen.

## Referanser
Kristiansund idrettshall

**Kristiansund idrettshall** er en idrettshall som ligger ved Folkeparken på Gomalandet i Kristiansund. Hallen inneholder 8 basketballkurver, 4 volleyballnett, 2 stk 5-meters mål, 2 stk håndballmål, klatrevegg, elektronisk poengtavle, musikkanlegg samt 6 garderober med tilhørende dusjer. Idrettshallen ligger vegg i vegg med Atlanterhavsbadet, og like ved Atlanten stadion.

## Se også
* *[[Atlanten stadion]]*
* *[[Atlanterhavsbadet]]*

## Eksterne lenker
* Om idrettshallen på Kristiansund kommunes hjemmeside
A5

**A5**, **a5** og **A-5** kan vise til

* A5-papir – et internasjonalt standardisert papirformat (ISO 216)
* A5 – en engelsk betegnelse på tonen a2 (880 Hz)
* A5 – tallet 165 skrevet heksadesimalt
* A5 – IATA flyselskapskode for det franske selskapet Airlinair 
* A5 – en sykepleiesammenfatning i en papirbasert pasientjournal
* A5 – den vanskeligste graderingen innen teknisk klatring
* a5 – den mørke ruten i a-linjens 5. rad på et sjakkbrett
* A-5 (undervannsbåt) (1914-1920), tysk ubåt brukt i 1. verdenskrig
* HMS «A5», britisk ubåt brukt før 1. verdenskrig
* North American A-5 Vigilante – et amerikansk angreps- og bombefly med kapasitet til å bære atomvåpen
* A5 – en variant av stridsvognen Leopard 1
* A5 – en variant av stridsvognen Leopard 2
* A-5 – en variant av jagerflyet Focke-Wulf Fw 190

## Veitransport
* Audi A5 – en bilmodell fra Audi
* A5 (Storbritannia) – en hovedvei i Storbritannia
* Bundesautobahn 5 – en motorvei i Tyskland 
* Autostrada A5 (Italia) – en motorvei i Italia
* Autovia A5 – en motorvei i Spania
* A5 – en motorvei i Bulgaria, se liste over motorveier i Bulgaria 
* A5 – en motorvei i Nederland, se liste over motorveier i Nederland
Mother I’ve Been Kissed

***Mother I've Been Kissed*** er det andre albumet til gruppen The September When og ble utgitt 30. april 1991. På dette albumet hadde gruppa med seg sine tre nye medlemmer Gulleiv Wee, Morten Mølster og Stene Osmundsen.

## Sporliste
#«Mama Won't Tell You No Lie»
#«A Place to Stop»
#«Speak Your Mind»
#«Slow Down»
#«Not Impressed»
#«Darker and Later»
#«Pain»
#«Where You Go, I Go»
#«Bullet Me»
#«Broke»
#«Waste of Time»
#«Mother, I've Been Kissed»
#«Same Slave»
#«Darker and Later» (reprise)

## Medvirkende
### The September When
*Morten Abel – vokal, gitar, munnspill, låtskriver
*Morten Mølster – gitar, låtskriver
*Gulleiv Wee – bass, låtskriver
*Helge Hummervoll – keyboard, vokal, låtskriver
*Stene Osmundsen – trommer, låtskriver
### Øvrige
* Knut Bøhn - akustisk gitar på *Broke*, vokal, produsent, tekniker, miksing
* Bjørn Eie - tekniker
* Per Ravnaas - tekniker
* Peter Iversen - miksing 
* Bob Ludwig - mastering
* Raymond Mosken - fotograf 
* Bulldog Design - coverdesign 
## Eksterne lenker
* Mother I've Been Kissed
Houens fonds diplom

**Diplom fra A. C. Houens fond** regnes som en av Norges fremste utmerkelser innen arkitektur og byggeskikk.

Anton Christian Houen (1823&ndash;1894) var en norsk forretningsmann som gjorde stor suksess i utlandet. Han oppretta flere legat og fond innen kultur og forskning. *A. C. Houens fond* er oppretta ved Houens testamente. Avkastninga av fondet skal brukes til arkitekturformål, deriblant til prisen *Houens fonds diplom*.

Til og med 2016 var det Norske arkitekters landsforbund (NAL) som forvaltet prisen, og forbundets styre var jury. Fra og med 2017 har Nasjonalmuseet fått i oppdrag av Kulturdepartementet å ivareta forvaltningen, i nært samarbeid med NAL. Museet og forbundet utnevner juryen i samarbeid, og diplomet deles ut av Kulturdepartementet ved kulturministeren, etter innstilling fra Nasjonalmuseet, på vegne av juryen. I retningslinjene heter det at prisen kan tildeles «arkitekt for utkast til bygninger og ferdig oppførte bygninger eller bygningsgrupper, og annen fysisk formgivning, som er fremragende, selvstendige og arkitektonisk gjennomførte arbeider».

Houens fonds diplom er ei æresbevisning som det ikke følger penger med, men det aktuelle byggverket blir pryda med en bronseplakett.

Et arbeid kan tildeles pris tidligst to år etter at det står ferdig.

I perioden 2020–2022 ble det ikke utdelt noen pris.


Fil:Statsarkivet i Bergen - Plakett 1924.jpg|Houens fonds bronseplakett til Egill Reimers for Statsarkivet i Bergen, Årstadvegen 22, Bergen 
Fil:Kunstmuseum Tønsberg Norway june 2014 A.C. Houens fond.JPG|Houens fonds bronseplakett til Andreas Bjercke og Georg Eliassen for Tønsberg sjømandsskole (nå Haugar Vestfold Kunstmuseum) 1925 
Fil:Houen Poulssonjpg.jpg|Houens fonds bronseplakett til Magnus Poulsson for Det Forenede Dampskibs-Selskab, Karl Johans gate 1, Oslo 
Fil:Houen Biong.jpg|Houens fonds bronseplakett til Kristian Biong for Den norske Creditbank, Kirkegata 21, Oslo 
Fil:Houens Villa Blaauw.jpg|Houens fonds bronseplakett til Frederik Konow Lund for Villa Blaauw, Årstadgeilen 26, Bergen 
Fil:Oslo lysverker - Houens fonds diplom.jpg|Houens fonds bronseplakett til Andreas Bjercke og Georg Eliassen for Oslo Lysverker 
Fil:Houens Sundt.jpg|Houens fonds bronseplakett til Per Grieg for Sundt varemagasin 
Fil:Oslo Radhusgata 25 Redernes hus plakett.JPG|Houens fonds bronseplakett til Andreas Bjercke og Georg Eliassen i Oslo, Redernes hus, Rådhusgata 25 


## Oversikt over prisvinnere

## Referanser




## Litteratur
* Grønvold, Ulf & Jiří Havran (foto). *Priset arkitektur 1904-2000: bygninger belønnet med A.C. Houens fonds diplom.* Oslo: Arkitekturforlaget, 2000. 

## Eksterne lenker
* 
* «Tidligere prisvinnere», fra nettsidene til Nasjonalmuseet, ansvarlig for utdeling av prisen
Gomabanen

**Gomabanen** er en fotballbane på Gomalandet i Kristiansund. Banen er hjemmebanen til Goma IL. Banen ble anlagt på 1970-tallet på området Bumarka, som den gang ble krysset av Bumarkgata, en tverrgate mellom Gomagata og Strandgata, som nå gir tilgang til banen på begge langsider.

## Referanser
V12-motor

En **V12-motor** er en stempelmotor med tolv sylindre, plassert i V-form med seks sylindre på hver side. Sylindervolumet varierer, men det vanlige er et totalt sylindervolum fra mellom 3 og 8 liter på personbiler, til hundrevis av liter i skipsmaskiner. I biler blir slike motorer vanligvis på langs, fordi de er for store til normal montering på tvers. Et kjent unntak er Lamborghini Miura som har midtmontert, tverrstilt V12.

## Egenskaper
En V12-motor har en mykere gange enn en V8- eller V10-motor, på grunn av mindre vibrasjon i motoren. V12-konstruksjonen gjør også motoren bedre balansert, noe som kan bidra til at ytelsen kan økes. Moderne V12-motorer har vanligvis 48 ventiler fordelt på fire overliggende kamaksler, to kamaksler per sylinderrekke.

En V12-motor kan produsere høyere turtall enn en V8-motor, grunnet et mindre volum per sylinder og dermed kortere slaglengde (forutsatt at V8- og V12-motoren har det samme totale sylindervolum). 

## Bilmotorer
De fleste bilene med V12-motor som er produsert i dag kommer fra Europa. Amerikanerne produserer som regel motorer med 8 sylindre, eller av og til opp til 10 (Dodge Viper har V10-motor) Tidligere ble det lagd luksusbiler med V12 fra produsenter som Packard, Cadillac og Lincoln men de fleste av disse gikk ut av produksjon før 2. verdenskrig. Fra Asia er det kun Toyota som har levert biler med V12-motorer, med modellen Toyota Century Limousine som var utstyrt med en femliters V12 med doble overliggende kamaksler. En V12-motor er svært dyr og komplisert å produsere, og de færreste biler har behov for kreftene fra en V12. Derfor er det som regel bare luksusbiler (Bentley, Rolls-Royce, Maybach, toppmodeller fra BMW og Mercedes-Benz) som blir utstyrt med V12-motorer, samt supersportsbiler som Ferrari, Lamborghini, Pagani og Aston Martin.

## Lastebilmotorer
V12-motoren har også i noen grad vært benyttet i de aller tyngste lastebilene, for eksempel Magirus-Deutz Uranus, som hadde en luftkjølt Deutz dieselmotor. GMC hadde en motor kalt Twin Six (bensindrevet) for sine tyngste biler på 50 og 60-tallet. Detroit Diesel lagde 2-takts V12-motorer som ble montert i de tyngste amerikanske lastebilene, samt i noen grad i båter og motorredskap. Den Tsjekkiske lastebilprodusenten Tatra er kjent for sine V12-motorer

## Flymotorer
V12-motorer har også blitt brukt i en rekke fly før jetmotorer tok over. Den best kjente flymotoren i denne konfigurasjonen er den britiske Rolls-Royce Merlin og den amerikanske versjonen Packard Merlin, og den tidligere Rolls-Royce Kestrel

## Andre bruksområder
Båter og skip har ofte motorer med V12-konfigurasjon, i varierende størrelser fra vanlige bilmotorer konvertert til marinebruk, til kolossale tungoljebrennere i store skip. Motortypen har også vært i bruk i lokomotiv, og i motorredskap som for eksempel gruvedumpere, hjullastere, bulldozere og gravemaskiner Den Russiske traktoren Kirovets har V12-motor.
V12-motorer blir også brukt i militært utstyr som beltevogner og tanks, samt som stasjonær kraftkilde.
Atlanterhavsbadet

**Atlanterhavsbadet** er et badeland som ligger ved Folkeparken på Gomalandet i Kristiansund, vegg i vegg med Kristiansund idrettshall. Badelandet innehar en idrettsavdeling, velværeavdeling, familieavdeling, garderober og solarium. Svømmeklubbene som bruker Atlanterhavsbadet er Kristiansund Svømmeklubb, Kristiansund dykkeklubb og IL Norodd.

## Se også
* *[[Atlanten stadion]]*
* *[[Kristiansund idrettshall]]*
* *[[Kristiansund Svømmeklubb]]*
* *[[IL Norodd]]*

## Eksterne lenker
* Atlanterhavsbadets hjemmeområde
HuggerMugger

***HuggerMugger*** er det fjerde studioalbumet til gruppa The September When og ble utgitt 20. oktober 1994. Albumet var det siste bandet ga ut før de ble oppløst i 1996. Bandet ble gjenforent i 2008 og ga da ut albumet *[[Judas Kiss]]*.  

### ''HuggerMugger Live 2024''
23. mai 2025 ble *HuggerMugger Live 2024* utgitt. Utgivelsen er basert på konsertopptak fra miniturnéen høsten 2024, som markerte *HuggerMugger*s 30-årsjubileum.

## Sporliste
# «Sometimes Serious»
# «I Can Take It»
# «The Garden Party»
# «Sounds Nice»
# «Getting It»
# «True Love»
# «Cries Like a Baby»
# «If I Was»
# «Villain»
# «Real Life»
# «Leave to Wonder»

## Medvirkende
### The September When
* Morten Abel – vokal, gitarer, arrangement på «Real Life»
* Morten Mølster – el. gitar
* Gulleiv Wee – bass
* Helge Hummervoll – keyboard, arrangement på «Real Life»
* Stene Osmundsen – trommer

### Øvrige
* Andreas Eriksen – perkusjon på «Sometimes Serious», «Real Life» og «Leave to Wonder»
* Guy Chambers – orkesterarrangement på «Cry Like a Baby»
* Sveinung Sand – dirigent på «Cry Like a Baby»
* Beate Klev – fiolin på «Cry Like a Baby»
* Carole Marie Harris – fiolin på «Cry Like a Baby»
* Hans Björkroth – fiolin på «Cry Like a Baby»
* Hynek Prokes – fiolin på «Cry Like a Baby»
* Jiří Peštuka – fiolin på «Cry Like a Baby»
* Josef Meluzin – fiolin på «Cry Like a Baby»
* Kristina Jagminaité – fiolin på «Cry Like a Baby»
* Krzysztof Bilicki – fiolin på «Cry Like a Baby»
* Michail Melnicenko – fiolin på «Cry Like a Baby»
* Svein Haakensen – fiolin på «Cry Like a Baby»
* Ting Hao Deng – fiolin på «Cry Like a Baby»
* Harald Grimsrud – bratsj på «Cry Like a Baby»
* Micha Iakovlev – bratsj på «Cry Like a Baby»
* Odd Sveinung Johnsen – bratsj på «Cry Like a Baby»
* Terje Wiedswang – bratsj på «Cry Like a Baby»
* Timothy Welch – bratsj på «Cry Like a Baby»
* Torill Synnøve Lura – bratsj på «Cry Like a Baby»
* Anders Moberg – cello på «Cry Like a Baby»
* Kari Stavnem – cello på «Cry Like a Baby»
* Liv Opdal – cello på «Cry Like a Baby»
* Petr Cejka – cello på «Cry Like a Baby»
* Zuzana Pestukova – harpe på «Cry Like a Baby»
* Brit Johnsrud – valthorn på «Cry Like a Baby»
* Nina Minhotti – valthorn på «Cry Like a Baby»
* Kjell Jørgensen – bass på «Cry Like a Baby»
* Markus Weinhold – bass på «Cry Like a Baby»
* Dag Olaf Aastebøl – tekniker på «Cry Like a Baby»
* Per Ravnaas – tekniker på «Cry Like a Baby»
* Strings Unlimited – stryk på «If I Was»
** Gro Elisabeth Sille – fiolin, bratsj 
** Einy Langmoen – fiolin
** Kristin Karlson – fiolin
** Christine Bugjerde – cello
* Kjersti Dahle – obo på «Real Life»
* Hans Olav Gorset – tekniker på «Real Life»
* Steve Lovell – produsent
* Renny Hill – tekniker, miksing
* Matt Howe – miksing 
* Tim Young – mastering 
* Lennart Nilson – coverfoto 
* Bjørn Opsahl – fotograf 
* Subtopia – artwork 
* Rune Lem – management
Tujaslekten

* *[[Koreatuja|Thuja koraiensis]]*
* *[[Tuja|Thuja occidentalis]]*
* *[[Kjempetuja|Thuja plicata]]*
* *[[Japantuja|Thuja standishii]]*
* *[[Sichuanesisk tuja|Thuja sutchuenensis]]*

**Tujaslekten** er en av fire delgrupper av nåletrær i sypressfamilien. Av tujatrærne er det tre arter som kommer fra Asia og to som er fra Nord-Amerika.

Tujabladene er eviggrønne og skallaktige, unntatt små frøplanter, der de har nåleaktige blader. Skallene er lagt i fire rader oppover kvistene. Tujaartene er mat for forskjellige dyr, som larver og forskjellige sorter sommerfugler.

Hankonglene er små og lite iøynefallende og er på tuppene av kvistene. Hunkonglene er i begynnelsen lite iøynefallende, men vokser til omtrent 1-2 cm med 6-12 overlappende, tynne, læraktige skjell.

Veden til tujaene er lys, myk og aromatisk. Det kan kløyves lett og motstår råte. Veden har blitt brukt til mange forskjellige ting, som å lage bokser som frastøter seg møll, til å kurere helvetesild. Stolper av tujaer og også ofte brukt til å lage gjerdestolper og rekkverk.

Bladene til tujaene er rik på vitamin C, og ble brukt av indianere og tidlige europeiske pionèrer som en kur for skjørbuk. Bladene ble brukt til å lage en te som ble konsumert.

Tujaolje har tradisjonelt blitt brukt i de tropiske traktene til å hjelpe med å kurere ringorm, kjønnsvorter eller vanlige vorter samt infeksjon med gjærsopp. Tujaoljen har også antibakterielle egenskaper.
Tuja inneholder stoffet tujon som er et kjemisk stoff med egenskaper som ligner på legemiddel-familien benzodiazepiner, og kan derfor være helseskadelig ved oralt inntak av en viss mengde. Stoffet er det som gir tujaen sin karakteristiske mentol-lingnende lukt og finnes også i absint. Tuja er også et populært homeopatisk middel (dvs. alternativ medisin) som påstås å behandle forskjellige psykologiske og fysiologiske tilstander.

## Tujaarter
### Nordamerikanske
* Tuja *(Thuja occidentalis)*
* Kjempetuja *(Thuja plicata)*
### Asiatiske
* *[[Koreatuja]]* *(Thuja koraiensis)*
* *[[Japantuja]]* *(Thuja standishii)*
* *[[Sichuantuja]]* *(Thuja sutchuenensis)*

## Referanser


## Eksterne lenker
* 
* Hus, hjem & hage – Tuja
* Urtekilden – Tuja
* Plant for a future - Tuja (engelsk)
Soknedalsveien

**Soknedalsveien** er en veistrekning i Ringerike kommune, den representerer den historiske hovedveien mellom Sokna og Hønefoss.

Veien begynner som del av  ved brua over Sogna øst i tettstedet Sokna og følger stort sett Bergensbanens trasé mot sørøst til rundkjøringen der den møter , som den følger mot nordøst rundt 400 m. Videre østover er den del av  til Hønefoss stasjon der den går videre mot sørøst som del av  til den går over i Stabells gate. Strekningen fra Veien og ned mot byen og Hønefoss stasjon ble bygget i perioden 1888–1894 og avløste da Ringveien, som i sin tur hadde avløst Riperbakken.

## Bildegalleri

Riksvei 7 (Soknedalsveien), Ringerike.jpg|Soknedalsveien ved Heradsbygda
Soknedalsveien 11, Hønefoss.jpg|Soknedalsveien 11
Soknedalsveien 210, Ringerike.jpg|Soknedalsveien 210
Soknedalsveien 45, Ringerike.jpg|Soknedalsveien 45
Nordvesthall1

**Nordvesthall1** er en idrettshall som ligger ved Folkeparken på Gomalandet i Kristiansund. Hallen er et samarbeidsprosjekt mellom Clausenengen Fotballklubb og SpareBank1 Nordvest. Den består av en innendørs treningshall for fotball på 64 x 40 meter med kunstgress, og en vanlig idrettshall på 20 x 40 meter. Hallen ligger like ved Atlanten stadion og Kristiansund idrettshall.

## Se også
* *[[Atlanten stadion]]*
* *[[Kristiansund idrettshall]]*
* *[[Clausenengen Fotballklubb]]*

## Referanser
One Eye Open

***One Eye Open*** er det tredje albumet til gruppen The September When, og det ble utgitt 10. september 1993.

## Sporliste
#«No Simple Reason»
#«Fish Song»
#«Can I Trust You»
#«Street Jam»
#«Let the Rain Fall»
#«Comes Around»
#«Not My Day»
#«Nightflight»
#«What You Give Is What You Get»
#«Pretty Lonely Star»
#«The Beauty of It Is»

## Medvirkende
### The September When
*Morten Abel – Vokal, akustisk gitar, låtskriver, miksing, produsent
*Morten Mølster – elektrisk gitar, produsent
*Gulleiv Wee – bass, produsent
*Helge Hummervoll – keyboard, produsent
*Stene Osmundsen – trommer, produsent
### Øvrige
*Garry Hughes – keyboard på *Pretty Lonely Star* og *The Beauty of It Is*, produsent, miksing
*Mike Stevens og Paul Sims – blåsere
*Dave Burnham - produsent, tekniker, miksing
*Jimmy Miller - executive-produsent 
*Peter Iversen - tekniker 
*Lars Jul - teknikerassistent 
*George Marino - mastering 
*Cathrine Wessel - fotograf/coverdesign 
*Meera Kothari - artwork 
*Gunnar Eide - management 
## Eksterne lenker
* One Eye Open
Give ’Em Enough Rope

***Give 'Em Enough Rope*** er det andre studioalbumet til punkbandet The Clash. Platen ble utgitt av CBS Records i november 1978 i Storbritannia, og i april 1979 i USA. Coveret ble designet av Gene Greif. Dette albumet markerte The Clashs første utgivelse i Statene. «Tommy Gun» og «English Civil War» ble sluppet ut som singler fra platen rundt juletider i 1978. 

Albumet fikk en varm mottakelse og kom på 2.-plass på listene i Storbritannia, og 128.-plass i USA. *Give Em Enough Rope* ble også stemt fram som årets album fra 1978 i *[[Rolling Stone]]* og *[[Time (magasin)|Time]]* og det britiske magasinet *Sounds*. 

Åpningssporet på b-siden av albumet, «Guns On The Roof», var inspirert av en skyte-relatert episode som resulterte i at spesialstyrker stormet bandets base i London. Paul Simonon og Topper Headon ble arrestert og ble gitt en bot på 750 pund for å ha skutt duer på toppen av øvingslokalene deres. 

## Sporliste
Alle spor er skrevet av The Clash.
#«Safe European Home» – 3:50
#«English Civil War» – 2:35
#«Tommy Gun» – 3:17
#«Julie's Been Working for the Drug Squad» – 3:03
#«Last Gang in Town» – 5:14
#«Guns on the Roof» – 3:15
#«Drug-Stabbing Time» – 3:43
#«Stay Free» – 3:40
#«Cheapskates» – 3:25
#«All the Young Punks (New Boots and Contracts)» – 4:55

## Personell
* Joe Strummer – gitar, vokal
* Mick Jones – gitar, vokal
* Paul Simonon – bass
* Topper Headon – trommer
* Sandy Pearlman – produsent

## Eksterne lenker
*
Combat Rock

***Combat Rock*** er det femte studioalbumet til punkbandet The Clash, utgitt i mai 1982. Platen er også den siste til å ha den originale besetningen før Topper Headon ble sparket ut av bandet, og Mick Jones før han forlot bandet. Albumet fortsatte trenden med å inkludere forskjellige musikkstiler.

## Bakgrunn
*Combat Rock* var opprinnelig ment å bli gitt ut som et dobbeltalbum med arbeidstittelen *Rat Patrol from Fort Bragg*, men ideen ble forkastet etter indre uenigheter i bandet. Mick Jones produserte den første miksen, men resten av medlemmene var misfornøyd med resultatet og gav produsentjobben til Glyn Jones i stedet. Den originale miksen har siden utallige ganger sirkulert på uoffisielle utgivelser.

I Storbritannia klatret albumet til en andreplass og klarte tilsammen 23 uker på listene. Albumet nådde en 7.-plass i USA, og tilbrakte 61 uker på listene der og klarte en platina.

Som forgjengeren *[[Sandinista!]]* hadde katalognummeret en politisk referanse. *Combat Rock*s katalognummer var 'FMLN2', et akronym for det venstreradikale 'Frente Farabundo Martí para la Liberación Nacional' eller FMLN i El Salvador.

I januar 2000 ble dette albumet og resten av The Clashs katalog remasteret og sluppet ut på CD. 

## Sporliste
Alle spor er av The Clash med mindre noe annet er nevnt.
# «Know Your Rights» (Jones/Strummer) – 3:39 
# «Car Jamming» – 3:58
# «Should I Stay or Should I Go» – 3:06
# «Rock the Casbah» – 3:14
# «Red Angel Dragnet» – 3:48
# «Straight to Hell» – 5:30
# «Overpowered by Funk» – 4:55
# «Atom Tan» – 2:32
# «Sean Flynn» – 4:30
# «Ghetto Defendant» – 4:45
# «Inoculated City» – 2:43
# «Death Is a Star» – 3:08 

## ''Rat Patrol from Fort Bragg'' sporliste
# «The Beautiful People Are Ugly Too»
# «Kill Time»
# «Should I Stay or Should I Go»
# «Rock the Casbah»
# «Know Your Rights» (utvidet versjon)
# «Red Angel Dragnet»
# «Ghetto Defendant»
# «Sean Flynn»
# «Car Jamming»
# «Inoculated City»
# «Death Is a Star»
# «Walk Evil Talk»
# «Atom Tan»
# «Overpowered by Funk»
# «Inoculated City» (usensurert versjon)
# «First Night Back In London»
# «Cool Confusion»
# «Straight to Hell» (utvidet versjon)

## Personell
*Joe Strummer – gitar, vokal
*Mick Jones – gitar, vokal
*Paul Simonon – bass, vokal
*Topper Headon – trommer
### Gjestemusikere
*Allen Ginsberg – gjestevokal (på spor 10)
*Futura 2000 – gjestevokal (på spor 7)
*Ellen Foley – bakgrunnsvokal (på spor 2)
*Joe Ely – bakgrunnsvokal (på spor 3)
*Tymon Dogg – piano (på spor 12)
*Poly Mandell – keyboard (på spor 7)
*Gary Barnacle – saksofon (på spor 9)

## Eksterne lenker
*
The Unnamed Feeling

**The Unnamed Feeling** er den tredje singelen av heavy metal bandet Metallica fra deres album St. Anger som ble utgitt i 2003. Sangen beskriver den følelsen en person opplever når vedkommende er på kanten av å miste kontroll. Som en blanding av det å miste motivasjon til å kjempe imot samtidig som man får panikk. 

Sammen med en musikkvideo ble sangen utgitt som en singel kun i Australia. Den ble utgitt som en del av en E.P. i Storbritannia. Musikkvideoen illustrerer bandet som spiller i et så å si tomt rom som stadig krympet rundt dem i løpet av sangen. I tillegg ser man iblant beskrivende småklipp av mennesker som opplever *«Den ukjente følelsen»*.

## Eksterne lenker
*
Keraitene

**Keraitene** eller **Kereyitene** (kasakisk: Керейлер *Kereiler*) er en kasakhisk stamme av tyrkisk opprinnelse. Det er flere hundretusen keraiter i regionene Pavlodar, Qaraghandy, Qostanai og Shyghys Qazaqstan i Kasakhstan, provinsen Bayan-Ölgiy i Mongolia og det kasakiske autonome prefektur i Folkerepublikken Kina. 

## Opprinnelse
De bodde opprinnelig ved elven Orkhons øvre løp, vest for elven Tula og nord for elven Ongiin. Ifølge den syriske historieskriveren Bar Hebraeus ble keraitene omvendt til syro-orientalsk  kristendom omkring år  1008. De bodde da øst for naimanerne. Området rundt Ulaanbaatar, den nåværende mongolske hovedstad, var bebodd av karatiene. 

Deres khan Toghrul ble gitt tittelen Wang Khan (konge) av Jin-keiseren i 1183. Toghrul er best kjent som fosterfaren til Temüjin (senere Djengis Khan) inntil det ble splid mellom dem. 

Keraitene var del av det mongolske folk som Djenghis Khan maktet å forene under seg tidlig på 1200-tallet. Siden det mongolske folk erobret store deler av Asia under Djengis Khan ble også de forskjellige gruppene spredt over store områder slik at vi idag kan finne dem igjen langt borte fra opprinnelsesstedet.

Keraitene var ikke den eneste av stammene som ble omvendt av de syro-orientalske misjonærer  og handelsfolk; også uigurene, naimanerne og merkitene ble kristnet. De bodde alle sammen i områdene sør og øst for Bajkalsjøen. Keraitenes hovedstad var den gang Karakorum, dit Marco Polo senere kom og kunne berette om en kirke. Djengis Khans eldste svigerdatter var en prinsesse ved navn Sorghaghtani Beki (eller Sorghaghtani).  

I senere tider ble keraitene sunnimuslimer.
Tula

**Tula** kan vise til:

* Tula (Italia) – en italiensk kommune i provinsen Sassari i regionen Sardinia
* Tula (Tula) – en by i Tula oblast i Russland
* Tula oblast – en oblast i Russland 
* TOZ – Tula våpenfabrikk i Russland
* Tula de Allende – en by i Mexico
André de Longjumeau

**André the Longjumeau** (død [1253 eller senere) var en misjonær og oppdagelsesreisende tilhørende dominikanerordenen. 

Kong Ludvig IX av Frankrike sendte ham i 1238 til Konstantinopel for å hente Jesu tornekrone, som kongen hadde kjøpt av den latinske konge av Konstantinopel, kong Balduin II av Courtenay. 

Han ledet senere to sendeferder til mongolenes rike. Første gang, 1245-1247, hadde han med seg brev fra pave Innocens IV. Den andre gangen, 1249-1251, bragte han med seg gaver og brev fra kong Ludvig IX av Frankrike til Güyük Khan (som imidlertid i mellomtiden var avgått med døden). 

Da han i 1251 kom tilbake fra sin annen reise til mongolene, bragte han med seg informasjon om nestorianske kristne både i storkhanens hoff og i hans nære familie. Dette førte til at den franske konge sendte en misjonær, Willem van Rubroek, til mongolene. 

Selv døde pater André i 1253 eller noe senere som misjonær i Det hellige land.

## Litteratur
* Bertold Altaner: *Die dominikanermissionen des 13. jahrhunderts. Forschungen zur geschichte der kirchlichen unionen und der mohammedaner- und heidenmission des mittelalters* (= Joseph Wittig, F.X. Seppelt [Hrsg]: *Breslauer studien zur historischen theologie.* Bd. 2). Frankes Buchhandlung, Habelschwerdt (Schles.) 1924.
* Jacques Le Goff: *Ludwig der Heilige*. Klett-Cotta, Stuttgart 2000, ISBN 3-608-91834-5.
Koldjomfru

**Koldjomfru** er en eldre betegnelse på en kvinne som har ansvar for koldanretningen (koldtbord, kalde anretninger) i en restaurant eller på et hotell.

*Oldjomfru* er også en betegnelse innen hotellbransjen og hun hadde ansvar for renholdet og alle typer tøy, fra sengetøy til duker og uniformer.

Yrkesbetegnelsen var også kjent med motsatt fortegn, *varmjomfru*, og var altså en kvinne i restaurant eller på hotell som hadde med anretting av varm mat å gjøre.

## Kilder
*
Wibutee

**Wibutee** er en crossover-jazz-gruppe som ble etablert 1996 i Trondheim.

Bandet bestående av Rune Brøndbo (synth og elektronikk), Wetle Holte (trommer og perkusjon) og Håkon Kornstad (saksofon). Den opprinnelige besetningen bestod av Per Zanussi (bass), Holte og Kornstad. Andre musikere som har vært innom gruppen er Gulleiv Wee (elektroniske instrumenter), Erlend Skomsvoll (piano) og Live Maria Roggen (vokal).

Bandet har gitt ut fire album. De ble nominert til Alarmprisen 2005 i klassen årets jazzalbum for albumet *Playmachine* og ble også nominert i musikkvideoklassen for «We Are In Space So Are You». Deres fjerde album, *Sweet Mental*, ble gitt ut på bandets eget nyetablerte plateselskap, Sonne Disc. For albumet ble de nominert til Spellemannprisen 2006 i åpen klasse.

## Diskografi
**[[Newborn Thing]]* (Jazzland, 1999) – med Live Maria Roggen og Erlend Skomsvoll
**[[Eight Domestic Challenges]]* (Jazzland, 2001) – med Rune Brøndbo som gjest
**[[Playmachine]]* (Jazzland, 2002)
**[[Sweet Mental]]* (Sonne Disc, 2006).

## Referanser


## Eksterne lenker
*
Get Thrashed

***Get Thrashed*** (med undertittelen: *The Story of Thrash Metal*) er en amerikansk dokumentar fra 2006 om thrash metal, regissert av Rick Ernst. Den ble vist første gang på Raindance Film Festival i London, 3. oktober 2006. *Get Thrashed* følger thrash metal fra begynnelsen av 1980-tallet og fram til 2006, hvor stor sjangeren har blitt og hvor mye den har betydd for heavy metal.

Filmen inneholder intervjuer med Metallica, Slayer, Anthrax, Exodus, Godsmack, Hatebreed, Megadeth, Testament, Overkill, Death Angel, Shadows Fall, Meshuggah, In Flames, Strapping Young Lad, Stone Sour, Superjoint Ritual, Lamb of God, Vio-lence, Kreator, Sodom, Destruction, Nuclear Assault, Voivod, Chimaira, Biohazard, Chris Jericho, Sepultura, Kittie, The Haunted, DRI, Soilwork, Killswitch Engage, Heathen, Hirax, Brian Slagel, Jon og Marsha Zazula, i tillegg til forfatterne Ian Christe (*[[Sound of the Beast]]*) og Steven Blush (*[[American Hardcore]]*), New York metal radio-DJ Eddie Trunk, Rampage Radios Ron Quintana og KNACs DJ Will.

## Referanser


## Eksterne lenker
*
Jeff Dunn

**Jeffrey «Mantas» Dunn** er en engelsk gitarist. I 1979 stiftet han heavy metal-bandet Venom med Tony «Abaddon» Bray. Mantas var medlem av Venom fram til 1985, før han forlot bandet etter å ha fått mononukleose. Han returnerte til Venom i 1988 og fortsatte som gitarist helt fram til 2004. Han forlot bandet på grunn av musikalske forskjeller.

I 1992 spilte han gitar for Warfare, et britisk heavy metal-band.

Mantas har gitt ut to soloalbum, *Winds of Change* i 1988, og *Zero Tolerance* i 2004.

Mantas har også spilt med Scooter på Who's Got The Last Laugh Now?-turneen deres.

## Diskografi
### Studioalbum med Venom

### Studioalbum med Mantas

## Eksterne lenker
* Mantas' offisielle hjemmeside
Mantus

**Mantus** er i etruskisk mytologi sammen med sin kvinnelige ledsager Mania guder for underverden på Posletten, som beskrevet av den senantikke filologen Servius, men riktigere er det at de var guder for de døde i underverden, ikke dødsriket i seg selv. De ble assosiert med byen Mantua (italiensk Mantova), fødestedet til den latinske dikteren Vergil, og byen *kan* ha fått sitt navn fra guden. En dedikasjon til guden manθ fra den arkaiske perioden (575-480 f.Kr.) ble funnet i en helligdom ved Pontecagnano.

Mantus er avbildet på etruskiske graver og sarkofager som en mann med et vilt ansikt, vinger og tunika, og hans attributter har vært en hammer, men noen ganger et sverd. Andre steder i Etruria ble guden kalt for *Śuri*, antagelig for å bli identifisert med Soranus, en sabinsk guddom knyttet til underverden som romerne overtok.

Mantus’ kvinnelige ledsager var Mania. Navnet på dette guddommelige paret indikerer at de var knyttet til manere (Di Manes, «de avdødes ånder»), ktoniske guder eller avdøde ånder i romersk mytologi, og som etruskerne kalte man(im).

Det vanlige litauiske mannsnavnet Mantus er ikke relatert til den etruskiske guden.

## Referanser


## Litteratur
* Vollmer, Wilhelm (1874): *Wörterbuch der Mythologie*. Stuttgart, Hoffmann'sche Verlagsbuchhandlung
Lygia Kraag-Keteldijk

**Lygia Louise Irene Kraag-Keteldijk** (født 1941) er en  surinamsk politiker som representerer Nationale Partij Suriname (NPS). 1. september 2005 etterfulgte hun Marie Levens som utenriksminister i Surinam. Hun var utenriksminister til 2010.

## Referanser
Anna Fotyga

**Anna Elżbieta Fotyga** (født 1957) er en polsk økonom og politiker, som representanter for partiet Lov og rettferdighet.

Hun studerte internasjonal handel ved Universitetet i Gdańsk og ble leder for Solidaritets utenlandsavdeling. Hun ble en nær medarbeider til Lech Kaczyński. Fotyga har også arbeidet for Den internasjonale arbeidsorganisasjonen og Verdensbanken.

Fra 1997 til 2001 var hun utenrikspolitisk rådgiver for Polens statsminister Jerzy Buzek, og fra 2002 til 2004 var hun varaordfører i Gdańsk.

Fotyga ble første gang valgt inn i Europaparlamentet i 2004. Hun sa fra seg plassen i 2005 for å bli statssekretær for Polens utenriksminister Stefan Meller. I 2006 ble Fotyga utnevnt til utenriksminister, men måtte gå av etter Lov og rettferdighets valgnederlag i 2007.

Fotyga var leder for president Lech Kaczyńskis presidentkanselli fra 2007 til 2008 og medlem av Sejm, underhuset i Polens nasjonalforsamling, fra 2011 til 2014.

Fotyga ble på nytt valgt inn i Europaparlamentet i 2014 og sluttet seg til Gruppen av europeiske konservative og reformatorer. Hun ledet parlamentets underkomité for sikkerhet og forsvar fra 2014 til 2019. Hun var en periode også generalsekretær for partioverbygningen Europeiske konservative og reformatorer. Hun ble ikke gjenvalgt til Europaparlamentet i 2024.

## Referanser


## Eksterne lenker
* 
* 
*
Carl Johan Eliassen

**Carl Johan Eliassen** (født 12. august 1927 i Mosjøen, død 13. april 1973 i Oslo) var en norsk jurist.

Han ble utdannet cand.jur. ved Universitetet i Oslo i 1954. Han var dommerfullmektig i Bodø fra 1955 og var kontorsjef i Strinda kommune i Sør-Trøndelag 1959-1963, rådmann i Bodin kommune i Nordland fra 1963 til 1968, da Bodin ble slått sammen med Bodø. Ved sammenslåingen ble Eliassen finansrådmann i Bodø kommune fram til sin død i 1973.

Han var i begynnelsen av 1970-årene leder for en regjeringsoppnevnt komité som planla utbedring av vann- og kloakksystemet i Norge.

Eliassen var sønn av kjøpmann Carl August Eliassen og Bergljot f. Støre i Mosjøen, og bror til ambassadør Kjell Eliassen.

## Referanser
Eidselva

**Eidselva** kan vise til:

* Eidselva (Nome) – ei elv i Nome kommune i Telemark
* Eidselva (Ringerike) – ei elv i Soknedalen i Ringerike kommune i Buskerud
* Eidselva (Lund) – i Lund kommune i Rogaland
* Eidselva (Fusa) – ei elv i Fusa kommune i Hordaland
* Eidselva (Stad) – ei elv i Stad kommune i Sogn og Fjordane
Ben Nevis

**Ben Nevis** er det høyeste fjellet på De britiske øyer. Fjellet ligger nær Skottlands vestkyst, ikke langt unna byen Fort William. Høyden er  moh. Det er av de 284 *munros*, som er den skotske betegnelsen på fjell i Skottland som har en høyde på 914 meter ( fot) eller mer.

## Ugjestmildt fjell
Ben Nevis er beryktet for ugjestmilde værforhold. Det gjennomsnittlige været på toppen kjennetegnes av 

* Dekket av tåke 355 dager i året
* 261 stormer om året
*  mm nedbør om året, og i Fort William, kun få kilometer fra foten av fjellet faller det kun  mm

Ben Nevis trekker til seg mer enn  besøkende i året.En betydelig del av disse har liten erfaring med ferdsel i fjellene og mange blir derfor fanget av det omskiftlige været. I perioden fra 1990 til 1995 var det eksempelvis 14 dødsulykker i fjellet hvor åtte var folk som forsøkte å klatre opp fjellets klippeside.

## Navnet Ben Nevis
Opprinnelsen til navnet Ben Nevis er usikker, men er sannsynligvis en anglifisering av det gæliske *Beinn Nibheis*. Ordet *ben* stammer etter all sannsynlighet fra *beinn* som er et vanlig gælisk ord for fjell. *Nibheis* er gitt flere betydninger, men blir vanligvis oversatt til truende (*venomous*) En alternativ fortolkning er at *Beinn Nibheis* er avledet fra *beinn-neamh-bhathais* hvor *Neamh* «himmel, skyer» og *bathais* «toppen av et mannshode». En litterær fortolkning blir derfor «fjellet med hodet i skyene», eller «Himmelfjellet».

Den første kjente bestigningen av Ben Nevis ble gjort den 17. august 1771 av James Robertson, en botaniker fra Edinburgh, som var i området for å samle botaniske prøver. En annen tidlig bestigning var i 1774 ved John Williams som ga den første opptegnelsen av fjellets geologiske struktur. John Keats klatret fjellet i 1818 og sammenlignet det som å klatre ti St. Pauls katedraler, men uten tilgjengeligheten av trapper. Det var ikke før i 1847 at Ben Nevis ble bekreftet av myndighetene som det høyeste fjellet i Storbritannia og dermed høyere enn det rivaliserende Ben Macdui (1309 moh.).

Ben Nevis et av de tre britiske fjellene som er blitt besteget i forbindelse med den nasjonale konkurransen «The Three Peaks Challenge» (*Utfordringen De tre topper*). Nordsiden av fjellet med en maksimumshøyde på 600 meter og en strekning på 3 km har mange berømte fjellklatreruter av kategori II og VIII.8. Denne siden av fjellet er dekket av snø til langt på året og hvis man er heldig også hele året. Det blir hvert år holdt en konkurranse i å tilbakelegge strekningen fra Fort William til toppen og tilbake igjen. Rekorden er på 1 time og 25 minutter for menn og 1 time og 43 minutter for kvinner.

## Referanser


## Eksterne lenker
* 
* Nevis Partnership – Miljø- og turisthåndtering i området av fjellet.
* Datagenererte digitale panoramaer fra Ben Nevis: Nord Sør  indeks
* Ben Nevis Webcam  ved Fort William Online
* The Ben Nevis Race (offisielt nettsted)
* Navigation on Ben Nevis Råd for folk som går opp Ben Nevis – tilgjengelig som en brosjyre i byen.
Paul Fitzgerald

**Paul Fitzgerald** (født 20. mai 1961) er en irsk skøyteløper, regnet som tidenes beste skøyteløper fra Irland. 

Fitzgerald debuterte i verdenscupen i Skien i Norge 9. desember 1989. Han gikk totalt 25 distanser i verdenscupen og hans siste deltagelse var i Sainte-Foy i Canada 14. mars 1992.  

## Personlige rekorder

## Referanser


## Eksterne lenker
*
Øyvind Gravdal

**Øyvind Gravdal** (født 26. juli 1963) er en norsk musiker, (saksofon og fløyte)komponist og forfatter. Sammen med Petter Moen startet han i 1996 Lyriaka, et prosjekt hvor Gravdal setter musikk til dikt laget av barn. Prosjektet har gitt ut sju album og vant Spellemannprisen 1997 i klassen barneplate for *Livet i Lyriaka* som var det første albumet. Har etter dette blitt nominert to ganger i kategorien beste barneplate.

Gravdal står også bak barnekonserten Mikkel & reverockerne. 

Idéskaper og ansvarlig for to barnefestivaler; Lyriaka festival og Reverock.

Gravdal er dessuten komponist og leder i sitt eget jazzorkester, **Øyvind Gravdal Band**, som ga ut albumet *In the Tree* i 2005. Foruten Gravdal på saksofon og fløyte, består bandet av David Skinner (piano), Roy Nikolaisen (trompet og flygelhorn), Jon Arne Bjørnstad (vokalist), Audun Ellingsen (bass) og Knut Aalefjær (trommer). I tillegg er han medlem av Pastor Wang Quintet. Spilt med Geir Wentzel i en årrekke. I oktober 2023 ga Gravdal ut boka - Hvor er du nå, Marto? (Skauge forlag). Samtidig kom musikkalbumet - Marto (musikk til boka).

Gravdal står bak prosjektet Rønner av Norge, hvor han komponerer musikk, tar bilder og filmer og skriver poesi. Har turnert flere sesonger med Den kulturelle skolesekken.

__NOTOC__
## Diskografi
### Sammen med Petter Moen / Lyriaka
* *Livet i Lyriaka* (1997)
* *Boken som synger seg selv* (2002)
* *Lyriakafabrikken – og jakten på de magiske versene* (2003)
* *Ord gjennom is... Lyriakafabrikken på reise i Egrondalen* (2004)
* *Lyriaka – og hunden fra Horrgatark* (2006)
* "Lyriaka i jungelen – og jakten på verdens sterkeste barnedikt"
" Lyriaka på sirkus"  (2011)

### Øyvind Gravdal Band
* *In the Tree* (Ponca Jazz Records, 2005)

## Eksterne lenker
* Hjemmesider til Lyriaka 
* Reverock
* Øyvind Gravdal Band
Petter Moen

**Petter Moen** er navnet til flere personer:

* Petter Moen (motstandsmann) (1901–1944), motstandsmann under annen verdenskrig.
* Petter Moen (sanger) (født 1963), pedagog og sanger og mottaker av Spellemannprisen.